**Vyhodnotenie medzirezortného pripomienkového konania**

Nariadenie vlády Slovenskej republiky, ktorým sa vydáva zoznam inváznych nepôvodných druhov vzbudzujúcich obavy Slovenskej republiky

|  |  |
| --- | --- |
| Spôsob pripomienkového konania |   |
| Počet vznesených pripomienok, z toho zásadných | 18 /1 |
| Počet vyhodnotených pripomienok | 18 |
|  |  |
| Počet akceptovaných pripomienok, z toho zásadných | 15 /0 |
| Počet čiastočne akceptovaných pripomienok, z toho zásadných | 1 /1 |
| Počet neakceptovaných pripomienok, z toho zásadných | 2 /0 |
|  |  |
| Rozporové konanie (s kým, kedy, s akým výsledkom) |  |
| Počet odstránených pripomienok |  |
| Počet neodstránených pripomienok |  |

Sumarizácia vznesených pripomienok podľa subjektov

|  |  |  |  |  |  |
| --- | --- | --- | --- | --- | --- |
| **Č.** | **Subjekt** | **Pripomienky do termínu** | **Pripomienky po termíne** | **Nemali pripomienky** | **Vôbec nezaslali** |
| 1. | Asociácia zamestnávatelských zväzov a združení Slovenskej republiky | 1 (1o,0z) | 0 (0o,0z) |  |  |
| 2. | Generálna prokuratúra Slovenskej republiky | 2 (1o,1z) | 0 (0o,0z) |  |  |
| 3. | Ministerstvo financií Slovenskej republiky | 2 (2o,0z) | 0 (0o,0z) |  |  |
| 4. | Ministerstvo pôdohospodárstva a rozvoja vidieka Slovenskej republiky | 2 (2o,0z) | 0 (0o,0z) |  |  |
| 5. | Ministerstvo vnútra Slovenskej republiky | 1 (1o,0z) | 0 (0o,0z) |  |  |
| 6. | Ministerstvo zdravotníctva Slovenskej republiky | 1 (1o,0z) | 0 (0o,0z) |  |  |
| 7. | Ministerstvo zahraničných vecí a európskych záležitostí Slovenskej republiky | 1 (1o,0z) | 0 (0o,0z) |  |  |
| 8. | Národná banka Slovenska | 1 (1o,0z) | 0 (0o,0z) |  |  |
| 9. | Odbor aproximácie práva sekcie vládnej legislatívy Úradu vlády SR | 7 (7o,0z) | 0 (0o,0z) |  |  |
| 10. | Úrad jadrového dozoru Slovenskej republiky | 0 (0o,0z) | 0 (0o,0z) | x |  |
| 11. | Úrad priemyselného vlastníctva Slovenskej republiky | 0 (0o,0z) | 0 (0o,0z) | x |  |
| 12. | Úrad pre verejné obstarávanie | 0 (0o,0z) | 0 (0o,0z) | x |  |
| 13. | Ministerstvo dopravy a výstavby Slovenskej republiky | 0 (0o,0z) | 0 (0o,0z) | x |  |
| 14. | Ministerstvo práce, sociálnych vecí a rodiny Slovenskej republiky | 0 (0o,0z) | 0 (0o,0z) | x |  |
| 15. | Ministerstvo obrany Slovenskej republiky | 0 (0o,0z) | 0 (0o,0z) | x |  |
| 16. | Úrad pre normalizáciu, metrológiu a skúšobníctvo Slovenskej republiky | 0 (0o,0z) | 0 (0o,0z) | x |  |
| 17. | Protimonopolný úrad Slovenskej republiky | 0 (0o,0z) | 0 (0o,0z) | x |  |
| 18. | Ministerstvo spravodlivosti Slovenskej republiky - Sekcia legislatívy | 0 (0o,0z) | 0 (0o,0z) | x |  |
| 19. | Štatistický úrad Slovenskej republiky | 0 (0o,0z) | 0 (0o,0z) | x |  |
| 20. | Ministerstvo hospodárstva Slovenskej republiky | 0 (0o,0z) | 0 (0o,0z) | x |  |
| 21. | Úrad podpredsedu vlády Slovenskej republiky pre investície a informatizáciu | 0 (0o,0z) | 0 (0o,0z) | x |  |
| 22. | Ministerstvo spravodlivosti Slovenskej republiky | 0 (0o,0z) | 0 (0o,0z) |  | x |
| 23. | Ministerstvo životného prostredia Slovenskej republiky | 0 (0o,0z) | 0 (0o,0z) |  | x |
| 24. | Ministerstvo školstva, vedy, výskumu a športu Slovenskej republiky | 0 (0o,0z) | 0 (0o,0z) |  | x |
| 25. | Ministerstvo kultúry Slovenskej republiky | 0 (0o,0z) | 0 (0o,0z) |  | x |
| 26. | Úrad vlády Slovenskej republiky | 0 (0o,0z) | 0 (0o,0z) |  | x |
| 27. | Úrad geodézie, kartografie a katastra Slovenskej republiky | 0 (0o,0z) | 0 (0o,0z) |  | x |
| 28. | Správa štátnych hmotných rezerv Slovenskej republiky | 0 (0o,0z) | 0 (0o,0z) |  | x |
| 29. | Najvyšší kontrolný úrad Slovenskej republiky | 0 (0o,0z) | 0 (0o,0z) |  | x |
| 30. | Najvyšší súd Slovenskej republiky | 0 (0o,0z) | 0 (0o,0z) |  | x |
| 31. | Národná rada Slovenskej republiky | 0 (0o,0z) | 0 (0o,0z) |  | x |
| 32. | Kancelária Ústavného súdu Slovenskej republiky | 0 (0o,0z) | 0 (0o,0z) |  | x |
| 33. | Slovenská poľnohospodárska a potravinárska komora | 0 (0o,0z) | 0 (0o,0z) |  | x |
| 34. | Združenie miest a obcí Slovenska | 0 (0o,0z) | 0 (0o,0z) |  | x |
| 35. | Splnomocnenec vlády Slovenskej republiky pre rómske komunity | 0 (0o,0z) | 0 (0o,0z) |  | x |
| 36. | Konfederácia odborových zväzov Slovenskej republiky | 0 (0o,0z) | 0 (0o,0z) |  | x |
| 37. | Republiková únia zamestnávateľov | 0 (0o,0z) | 0 (0o,0z) |  | x |
| 38. | Úrad pre dohľad nad zdravotnou starostlivosťou | 0 (0o,0z) | 0 (0o,0z) |  | x |
| 39. | Konferencia biskupov Slovenska | 0 (0o,0z) | 0 (0o,0z) |  | x |
| 40. | Asociácia priemyselných zväzov | 0 (0o,0z) | 0 (0o,0z) |  | x |
| 41. | Národný bezpečnostný úrad | 0 (0o,0z) | 0 (0o,0z) |  | x |
|  | Spolu | 18 (17o,1z) | 0 (0o,0z) |  |  |

Vyhodnotenie vecných pripomienok je uvedené v tabuľkovej časti.

|  |
| --- |
| Vysvetlivky k použitým skratkám v tabuľke: |
| O – obyčajná | A – akceptovaná |
| Z – zásadná | N – neakceptovaná |
|  | ČA – čiastočne akceptovaná |

|  |  |  |  |  |
| --- | --- | --- | --- | --- |
| **Subjekt** | **Pripomienka** | **Typ** | **Vyh.** | **Spôsob vyhodnotenia** |
| **AZZZ SR** | **predloženému návrhu**nemá pripomienky | O | A |  |
| **GPSR** | **K vlastnému materiálu všeobecne** Navrhujeme, aby v súlade so splnomocňovacím ustanovením § 2 ods. 1 zákona č. 150/2019 Z. z. o prevencii a manažmente introdukcie a šírenia inváznych nepôvodných druhov a o zmene a doplnení niektorých zákonov boli v prílohách č. 1 a 2 návrhu nariadenia uvedené všetky invázne nepôvodné druhy vzbudzujúce obavy Slovenskej republiky, respektíve Únie v zmysle vykonávacieho nariadenia Komisie (EÚ) 2016/1141 z 13. júla 2016, ktorým sa prijíma zoznam inváznych nepôvodných druhov vzbudzujúcich obavy Únie podľa nariadenia Európskeho parlamentu a Rady (EÚ) č. 1143/2014 (Ú. v. EÚ L 189, 14.7.2016, s. 4 – 8). Splnomocňovacie ustanovenie § 2 ods. 1 zákona č. 150/2019 Z. z. neustanovuje, že v nariadení vlády Slovenskej republiky majú byť uvedené iba tie druhy, ktoré nie sú ustanovené za invázne nepôvodné druhy v iných právnych predpisoch. Druhy inváznych nepôvodných druhov uvedené vo vykonávacom nariadení Komisie (EÚ) 2016/1141 z 13. júla 2016, ktoré boli v Slovenskej republike už skôr ustanovené za invázne nepôvodné druhy v prílohách č. 2 a 2a vyhlášky Ministerstva životného prostredia Slovenskej republiky č. 24/2003 Z. z., ktorou sa vykonáva zákon č. 543/2002 Z. z. o ochrane prírody a krajiny, navrhujeme z tejto vyhlášky vypustiť. Ďalším možným prístupom je upustiť od vydania nariadenia vlády Slovenskej republiky, nakoľko vykonávacie nariadenie Komisie (EÚ) 2016/1141 z 13. júla 2016 je priamo účinné a vykonateľné v členských štátoch Európskej únie aj bez prijatia vnútroštátneho právneho predpisu. Táto pripomienka je zásadná.  | Z | ČA | Návrh nariadenia vlády Slovenskej republiky predložený do medzirezortného pripomienkového konania obsahuje v súlade s § 2 ods. 1 zákona č. 150/2019 Z. z. o prevencii a manažmente introdukcie a šírenia inváznych nepôvodných druhov a o zmene a doplnení niektorých zákonov zoznam inváznych nepôvodných druhov živočíchov a rastlín vzbudzujúcich obavy Slovenskej republiky (národný zoznam). Zoznam inváznych nepôvodných druhov vzbudzujúcich obavy Európskej únie (zoznam EÚ) je uvedený vo vykonávacom nariadení Komisie (EÚ) 2016/1141, čo je uvedené aj v § 2 ods. 2 zákona č. 150/2019 Z. z. Invázne nepôvodné druhy vzbudzujúce obavy Slovenskej republiky uvedené v návrhu nariadenia vlády SR sú odlišné od inváznych nepôvodných druhov vzbudzujúcich obavy Únie uvedených vo vykonávajúcom nariadení Komisie (na rozdiel od súčasného platného právneho stavu – vyhláška MŽP SR č. 24/2003 Z. z., ktorou sa vykonáva zákon č. 543/2002 Z. z. o ochrane prírody a krajiny v znení neskorších predpisov nerozlišuje medzi inváznymi nepôvodnými druhmi vzbudzujúcimi obavy Slovenskej republiky a inváznymi nepôvodnými druhmi vzbudzujúcimi obavy Únie). V súlade s § 23 ods. 4 zákona č. 15/2005 Z. z. zostáva zoznam inváznych druhov rastlín a živočíchov ustanovený vyhláška MŽP SR č. 24/2003 Z. z., ktorou sa vykonáva zákon č. 543/2002 Z. z. o ochrane prírody a krajiny v znení neskorších predpisov až do vydania národného zoznamu v platnosti. Po vydaní národného zoznamu stráca zoznam inváznych druhov rastlín a živočíchov ustanovený vyhláškou MŽP SR č. 24/2003 Z. z. platnosť – stáva sa obsolentným. MŽP SR súhlasí, že z dôvodu právnej čistoty a zrozumiteľnosti pre adresáta právnej normy je potrebné z vyhlášky MŽP SR č. 24/2003 Z. z. vypustiť ustanovenia, ktoré stratia platnosť a nemajú zákonnú oporu v splnomocňovacom ustanovení zákona č. 543/2002 Z. z. o ochrane prírody a krajiny v znení neskorších predpisov ( § 2 a prílohy č. 2 a 2a vyhlášky MŽP SR č. 24/2003 Z. z.). Pripomienka bola vysvetlená na rozporovom konaní uskutočnenom dňa 7.11.2019, Generálna prokuratúra Slovenskej republiky súhlasila s vysvetlením a preklasifikovala charakter pripomienky zo zásadnej na obyčajnú pripomienku.  |
| **GPSR** | **K prílohám nariadenia** Odporúčame upraviť označenie príloh návrhu nariadenia, nakoľko obe prílohy sú označené ako „Príloha č. 1“ (oprava zrejmej nesprávnosti).  | O | A |  |
| **MFSR** | **Všeobecne**Beriem na vedomie, že návrh nemá vplyv na rozpočet verejnej správy. | O | A |  |
| **MFSR** | **Všeobecne**V prílohe „Zoznam inváznych nepôvodných druhov živočíchov vzbudzujúcich obavy Slovenskej republiky“ je potrebné označenie prílohy „Príloha č. 1“ nahradiť označením „Príloha č. 2“. | O | A |  |
| **MPRVSR** | **doložke vplyvov** Prepracovať a doplniť v zmysle odôvodnenia, keďže predkladaný návrh bude mať vplyv na obce a iných vlastníkov pozemkov v zastavanom území obcí (teda možno predpokladať sociálne dopady, dopady na podnikateľov a dopady na verejné financie – zdroje obcí). Odôvodnenie: Podľa doterajšej právnej úpravy nebola povinnosť odstraňovať samčie jedince javorovca jaseňolistého (Negundo aceroides) v zastavanom území obce. Pretože v súčasnosti nie je takáto výnimka možná, je nevyhnutné predpokladať, že bude potrebné odstrániť všetky jedince týchto drevín v zastavaných územiach obcí, pričom tieto jedince sa často nachádzajú aj v botanických záhradách, ale aj v historických parkoch a záhradách, kde tvoria a zachovávajú ich historický ráz. Preto povinnosť ich odstraňovania bez možnosti výnimky znamená finančné nároky na obce (verejné financie), podnikateľov (vplyvy na podnikateľov alebo aj na iné verejné inštitúcie, ktoré spravujú pozemky v zastavanom území obcí, parkoch a záhradách), ale aj na iných obyvateľov vlastniacich pozemky v zastavanom území obcí (sociálne dopady), preto ich je potrebné do doložky zapracovať.  | O | N | Povinnosť odstraňovať invázne druhy bola stanovená zákonom č. 150/2019 Z. z. a náklady súvisiace s uplatňovaním povinností vyplývajúcich zo zákona boli vyhodnotené v rámci doložky vplyvov k zákonu (LP/2016/707). Problematika odstraňovania starších jedincov inváznych druhov drevín v zastavanom území obcí je riešená v návrhu vyhlášky MŽP SR, ktorou sa ustanovujú podmienky a spôsoby odstraňovania inváznych nepôvodných druhov (predložená do medzirezotného pripomienkového konania dňa 5.11.2019), tak ako tomu bolo v prípade vyhlášky Ministerstva životného prostredia Slovenskej republiky č. 24/2003 Z. z. |
| **MPRVSR** | **§ 2**Účinnosť nariadenia vlády viazať na rovnaký deň ako účinnosť vykonávacieho predpisu, ktorým sa upravia podmienky a spôsob odstraňovania inváznych druhov uvedených v prílohách tohto nariadenia vlády a pritom zohľadniť aj primeranú lehotu pre adresátov oboch právnych predpisov (vlastníkov a správcov pozemkov). Odôvodnenie: Plnenie zákonom ustanovenej povinnosti vlastníkov a správcov pozemkov odstraňovať invázne druhy uvedené v prílohách nariadenia vlády, teda v národnom zozname, je, okrem zákonom ustanovených výnimiek, viazané na vykonávacím predpisom ustanovené podmienky a spôsob ich odstraňovania.  | O | A |  |
| **MVSR** | **názvu**K názvu: Navrhujeme názov nariadenia upraviť nasledovne „Nariadenie vlády Slovenskej republiky, ktorým sa vydáva národný zoznam inváznych nepôvodných druhov“ alebo upresnenú verziu „Nariadenie vlády Slovenskej republiky, ktorým sa vydáva národný zoznam inváznych nepôvodných druhov živočíchov a rastlín“. Odôvodnenie: Názov právneho predpisu má obsahovať len stručné vymedzenie jeho hlavného obsahu. Preto sa nám zdá vhodnejšie slová „vzbudzujúcich obavy Slovenskej republiky“ vypustiť a doplniť pred slovo „zoznam“ slovo „národný“. Zároveň upozorňujeme, že invázny nepôvodný druh“ je legislatívnou skratkou zavedenou v § 1 ods. 1 zákona č. 150/2019 Z. z. o prevencii a manažmente introdukcie a šírenia inváznych nepôvodných druhov a o zmene a doplnení niektorých zákonov pre invázny nepôvodný druh živočíchov, rastlín, húb a mikroorganizmov, navrhovaným nariadením sa vydáva národný zoznam inváznych nepôvodných druhov len živočíchov a rastlín, nie húb a mikroorganizmov. Avšak ak predkladateľ si necháva priestor pre budúce doplnenie a rozšírenie obsahu právneho predpisu aj o národný zoznam inváznych nepôvodných druhov húb a mikroorganizmov, prikláňame sa k prvej nami navrhovanej alternatíve. | O | N | Názov nariadenia vlády bol navrhnutý v súlade s § 2 ods. 1 zákona č. 150/2019 Z. z. o prevencii a manažmente introdukcie a šírenia inváznych nepôvodných druhov a o zmene a doplnení niektorých zákonov. Legislatívna skratka "národný zoznam" bola vytvorená na účely zákona č. 150/2019 Z. z. Upozorňujeme, že slová "invázne nepôvodné druhy sú uvedené" aj v názve zákona č. 150/2019 Z. z, pričom pojem "invázny nepôvodný druh vzbudzujúci obavy členského štátu" je zavedený článkom 3 ods. 4 nariadenia EP a Rady (EÚ) č. 1143/2014. Na úrovni EÚ je zavedený pojem „druh vzbudzujúci obavy Únie“ a v zmysle čl. 4 nariadenia EP a Rady (EÚ) č. 1143/2014 Komisia prijíma „zoznam inváznych nepôvodných druhov vzbudzujúcich obavy Únie“. Z tohto dôvodu považujeme za vhodné, aby takýto zoznam na úrovni Slovenskej republiky bol prijatý pod rovnakým názvom. Zároveň máme za to, že uvedenie slov "vzbudzujúcich obavy Slovenskej republiky" v názve nariadenia vlády presnejšieho vymedzuje obsah nariadenia vlády Slovenskej republiky..  |
| **MZSR** | **§ 2**Odporúčame upraviť dátum nadobudnutia účinnosti. | O | A |  |
| **MZVEZ SR** | **Doložke zlučiteľnosti návrhu právneho predpisu s právom EÚ**Odporúčame dopracovať bod 3 doložky zlučiteľnosti podľa prílohy č. 2 k Legislatívnym pravidlám vlády Slovenskej republiky. V písmene c) odporúčame doplniť informáciu o judikatúre Súdneho dvora Európskej únie, ktorá sa týka problematiky predmetného právneho predpisu. Ak vo vzťahu k problematike predmetného právneho predpisu neexistuje relevantná judikatúra, túto informáciu odporúčame takisto v doložke uviesť. | O | A |  |
| **NBS** | **K prílohe č. 1**V predloženom návrhu nariadenia vlády navrhujeme prílohu č. 1 k nariadeniu vlády č. ......Z. z. „Zoznam inváznych nepôvodných druhov živočíchov vzbudzujúcich obavy Slovenskej republiky” označiť ako prílohu č. 2 k nariadeniu vlády č. ......Z. z.  | O | A |  |
| **OAPSVLÚVSR** | **K doložke zlučiteľnosti:**1. V bode 3 doložky zlučiteľnosti žiadame primárne právo označiť písmenom „a)“, sekundárne právo písmenom „b)“ a judikatúru Súdneho dvora EÚ písmenom „c)“. | O | A |  |
| **OAPSVLÚVSR** | **K prílohe č. 2 návrhu nariadenia:**1. Žiadame upraviť nesprávne označenie prílohy. | O | A |  |
| **OAPSVLÚVSR** | **K prílohe č. 2 návrhu nariadenia:**2. Žiadame vedecké meno „Ameirus melas“ nahradiť menom „Ameiurus melas“. | O | A |  |
| **OAPSVLÚVSR** | **K doložke zlučiteľnosti:**2. V bode 3 písm. b) doložky zlučiteľnosti žiadame na konci citácie nariadenia (EÚ) č. 1143/2014 doplniť dodatok „v platnom znení“, keďže predmetné nariadenie bolo zmenené nariadením (EÚ) 2016/2031 a doplnené delegovaným nariadením (EÚ) 2018/968. Dodatok v platnom znení žiadame doplniť aj k citáciám v sprievodných dokumentoch k predloženému materiálu. | O | A |  |
| **OAPSVLÚVSR** | **K doložke zlučiteľnosti:**3. V bode 3 písm. b) doložky zlučiteľnosti žiadame na konci citácie vykonávacieho nariadenia (EÚ) 2016/1141 doplniť dodatok „v platnom znení“, keďže predmetné nariadenie bolo už novelizované. | O | A |  |
| **OAPSVLÚVSR** | **K doložke zlučiteľnosti:**4. V bode 4 písm. a) doložky zlučiteľnosti nie je potrebné uvádzať lehotu „2. január 2016“, postačuje uviesť slovo „Bezpredmetné“. | O | A |  |
| **OAPSVLÚVSR** | **K doložke zlučiteľnosti:**5. V bode 4 písm. b) doložky zlučiteľnosti postačí uviesť nasledovné: „K nariadeniu (EÚ) č. 1143/2014 v platnom znení je vedené zo strany Európskej komisie voči Slovenskej republike v súlade s článkom 258 ZFEÚ konanie o porušení zmlúv č. 2018/2322, avšak predloženého návrhu nariadenia vlády sa netýka.“.  | O | A |  |